text: शाहरुख से ट्रेलर लॉन्च के मौके पर प्रियंका चोपड़ा-निक जोनस और दीपिका पादुकोण-रणवीर सिंह की शादी को लेकर भी सवाल पूछे गए. इस दौरान शाहरुख प्रियंका-निक की शादी के सवाल को टालते हुए नजर आए. वहीं दीपिका की शादी के सवाल पर उन्होंने कहा- ‘दीपिका को मेरा प्यार. भगवान उन्हें ढेर सारी खुशियां दे. उन्होंने कहा कि दीपिका की शादी की खबर के बाद मैंने उन्हें कॉल किया और उनसे बात की और कहा था कि जैसा मैं अपनी मैरिड लाइफ में खुश हूं वैसे ही वो भी रहें. दोनों को मेरी तरफ से ढेर सारा प्यार.’